4. Προοπτικές της Αναπτυξιακής Ατζέντας της Ντόχα μετά την έβδομη Υπουργική Διάσκεψη του ΠΟΕ (ψηφοφορία)
Harlem Desir
(FR) Κύριε Πρόεδρε, ήθελα απλά να δηλώσω ότι, εάν καταλαβαίνω σωστά την τροπολογία του συναδέλφου κ. Παπαστάμκου, αυτή αφορά την υπενθύμιση της δέσμευσης που έγινε στο Χονγκ Κονγκ από όλα τα μέλη του ΠΟΕ για την κατάργηση των επιδοτήσεων κατά την εξαγωγή. Ως εκ τούτου, σε αντίθεση με ένα λάθος που έγινε στα ψηφοδέλτιά μας, η Ομάδα της Προοδευτικής Συμμαχίας των Σοσιαλιστών και Δημοκρατών στο Ευρωπαϊκό Κοινοβούλιο πράγματι υποστηρίζει αυτήν την τροπολογία.
